Grècia i els creditors arriben a un acord sobre el tercer rescat

Context: El govern grec ha anunciat un acord amb els creditors sobre les condicions del tercer rescat, segons que informen mitjans locals. El ministre de Finances grec, Evklidis Tsakalotos, assegura que ja enllesteixen els últims detalls després de divuit hores de negociació. El pacte aconseguit sobre el marc pressupostari grec pot ser valorat en 86.000 milions d'euros, pot ser per als tres anys vinents i suavitzar les condicions sobre el dèficit que fins ara imposava la troica. S'espera que durant les pròximes hores el projecte de llei es presentarà al parlament, per sotmetre'l a votació dijous. Els parlaments d'alguns països europeus hauran de donar-hi el vistiplau definitiu.

Answer: amb els creditors

Question: Amb qui pactarà un acord el govern grec?

Answer: sobre les condicions del tercer rescat

Question: Sobre què està pactant un acord el govern grec amb els creditors?

Answer: durant les pròximes hores

Question: Quan se suposa que es presentarà el projecte de llei al parlament?


FC Barcelona i Fiscalia segellen el pacte del cas Neymar que condemna el club i exculpa Bartomeu

Context: El FC Barcelona, la Fiscalia i l'Advocacia de l'estat han signat l'escrit de conclusions conjunt després del pacte de conformitat al qual s'ha arribat en la causa de les irregularitats en el fitxatge de Neymar, per la qual cosa club serà condemnat a pagar 5,5 milions de sanció i tant el president, Josep Maria Bartomeu, com l'expresident Sandro Rosell queden exonerats. La firma s'ha fet aquest matí a la seu de l'Audiència de Barcelona per part dels advocats del club, de l'Advocacia de l'estat i el ministeri públic, segons ha informat el FC Barcelona en un comunicat. L'acord servirà per tancar el procediment obert arran de la denúncia feta pel soci del club Jordi Casas, el desembre del 2013 a l'Audiència espanyola, i que després va ser traslladada als jutjats catalans. El FC Barcelona ha anunciat que des d'aquest dimarts tots els socis tindran a la seva disposició, a l'Oficina d'Atenció al Barcelonista, la certificació de l'acord de conformitat i els informes jurídics que va fer servir la Junta per decidir acceptar aquesta condemna per al club. Aquesta causa s'ha seguit al marge de la de l'Audiència espanyola –que el jutge José de la Mata va decidir arxivar la setmana passada–, en què s'acusava el davanter Neymar da Silva i el seu pare per la comissió de delictes de corrupció en els negocis i estafa impròpia en el seu fitxatge per part del FC Barcelona.

Answer: 5,5 milions

Question: Quant diu la condemna que haurà de pagar el club?

Answer: Jordi Casas

Question: Qui va fer la denúncia el desembre del 2013?

Answer: Oficina d'Atenció al Barcelonista

Question: On podran consultar els socis l'acord de conformitat?


La UE perd definitivament el Regne Unit, amb la contundent victòria de Johnson

Context: Més que còmoda victòria del primer ministre britànic, Boris Johnson, al Regne Unit. El partit conservador ha aconseguit una folgada majoria absoluta amb 365 representats a la Cambra dels Comuns i el vist-i-plau per a acomplir el Brexit abans del 31 de gener. Per trobar una victòria similar dels tories cal remuntar-se al 1987, quan Margaret Thatcher va guanyar per darrera vegada les eleccions. “Let's get Brexit done, but first, my friends let's get breakfast done” Prime Minister Boris Johnson celebrates his victory, saying “as the nation hands us this historic mandate we must rise to the challenge and the level of expectations”https://t.co/XDCEAqTjWx #BBCElection pic.twitter.com/gqZAVe7KqS — BBC News (UK) (@BBCNews) December 13, 2019  El gran derrotat de la nit és el cap de l'oposició, Jeremy Corbyn, que ha perdut gairebé seixanta escons i ha deixat els laboristes amb el pitjor registre en més de quaranta anys, només 203 representants. Corbyn ha assegurat que la polarització que ha causat el Brexit ha perjudicat el laborisme i ha anunciat que no pensa capitanejar el partit en les pròximes eleccions. El mapa electoral és el següent.

Answer: Boris Johnson

Question: Qui ha guanyat al Regne Unit?

Answer: abans del 31 de gener

Question: Quan ha d'acomplir amb el Brexit?

Answer: gairebé seixanta

Question: Quants escons ha perdut Jeremy Corbyn?


Capella reclama a Lesmes que investigui els correus dels jutges i a Delgado que insti la fiscalia a actuar

Context: La consellera de Justícia, Ester Capella, ha enviat avui cartes al president del Consell General del Poder Judicial (CGPJ), Carlos Lesmes, i a la ministra de Justícia espanyola, Dolores Delgado, mostrant la seva 'alarma' davant dels missatges escandalosos de jutges que insulten l'independentisme, els presos polítics i els exiliats en un fòrum de jutges oficial del CGPJ. Capella ha demanat a Lesmes que obri una investigació per aclarir els fets, identifiqui els jutges i magistrats, els aparti de les causes oportunes i incoï sancions. A Delgado, la consellera li demana que ¡prengui les mesures pertinents¡ i que insti la fiscalia a actuar. Aquest matí, en una declaració institucional, el president de la Generalitat, Quim Torra, ha exigit la dimissió de Lesmes i ha dit que encarregarà un informe jurídic per a emprendre les accions necessàries. A més, ha demanat també a la fiscalia que investigui els fets i ha afegit que reclamaria una resposta contundent al president espanyol.

Answer: en un fòrum de jutges oficial del CGPJ

Question: On insulten els jutges als presos polítics?

Answer: que obri una investigació

Question: Què ha demanat Capella a Lesmes?

Answer: dimissió de Lesmes

Question: Què ha exigit Torra en una declaració?


Compromís i el PSPV tanquen un acord de govern a l'Ajuntament de València

Context: Compromís i el PSPV han tancat finalment un acord per a governar plegats l'Ajuntament de València,que inclou dues vice-batllies, la de Sandra Gómez (PSPV), cap de llista dels socialistes, i Sergi Campillo (Compromís), i nou àrees de govern, amb majoria de Compromís. Joan Ribó va ser reelegit batlle el 15 de juny amb els vots dels deu regidors de Compromís –per primera vegada la força més votada a la ciutat– i els set del PSPV-PSOE, que va renunciar a presentar cap candidatura, la qual va donar la majoria absoluta (17 de 33 regidors) al bloc d'esquerres enfront del de dretes. Malgrat aquesta entesa, han calgut gairebé set setmanes, des de les eleccions, per a pactar l'estructura del nou govern de coalició, en el qual, a diferència de la passada legislatura, ja no hi ha Podem, que es va quedar sense representació.

Answer: Compromís i el PSPV

Question: Qui governarà l'Ajuntament de València?

Answer: Compromís

Question: Quina va ser la força més votada a València?

Answer: gairebé set setmanes

Question: Quan temps han estat pactant l'acord?


El Tribunal de Comptes comença el procediment per portar Mas a judici pel 9-N

Context: El Tribunal de Comptes ha fet un pas més i ha publicat un edicte que, a la pràctica, suposa l'inici formal del procediment que portarà a judici Artur Mas, Joana Ortega, Francesc Homs i Irene Rigau pel 9-N. A l'edicte, que ja s'ha notificat, es dóna nou dies a les parts per presentar al·legacions. A més, s'especifica que el procediment s'obre per 'suposades irregularitats comptables' en relació a pagaments realitzat amb fons públics destinats a l'organització de la consulta del 9 de novembre de 2014. El tribunal dóna per tancada la fase d'instrucció, durant la qual s'ha obligat a dipositar una fiança de 5,2 milions als investigats. A partir d'ara, el cas passa a mans de la secció d'enjudiciament i se'n farà càrrec la responsable del departament segon, l'ex-ministra de Justícia del primer govern d'Aznar Margarita Mariscal de Gante, que també va ser l'encarregada de nomenar un delegat instructor en aquesta causa. Un cop resoltes les al·legacions, el Tribunal de Comptes començarà amb les audiències prèvies i farà citacions. Totes les vistes seran públiques.

Answer: pel 9-N

Question: Per què el tribunal de comptes vol portar a judici a Artur Mas?

Answer: nou

Question: Quants dies donen a les parts per presentar al·legacions

Answer: comptables

Question: Per quines possibles irregularitats s'obre el procediment?


El president del senat espanyol prova d'humiliar una senadora d'ERC obligant-la a prometre en castellà

Context: El president del senat espanyol, Pío García Escudero (PP), s'ha negat a atorgar la condició de senadora a Mirella Cortès (ERC) perquè ha fet la promesa del càrrec en català. Cortès ha promès per imperatiu legal i ha dit que treballaria 'per la llibertat dels presos polítics i pel retorn dels exiliats fins a la consolidació de la República Catalana'. La senadora, que duia una samarreta groga per l'alliberament dels presos, ho ha dit en català quatre vegades, i cada vegada el president de la cambra li deia que ho fes en castellà. Els senadors del PP n'han fet befa dels seus escons estant i han cridat i increpat Cortès, que ha acabat accedint a dir la fórmula de promesa primer en català i després en espanyol.

Answer: perquè ha fet la promesa del càrrec en català

Question: Per què no li volen donar la condició de senadora a Mirella Cortès?

Answer: groga

Question: Com era la samarreta que duia Cortès?

Answer: per imperatiu legal

Question: Com ha promès el càrrec Cortès?


Diputació es querella contra per Montón per una presumpta “denúncia falsa” en les factures del Provincial de Castelló

Context: CASTELLÓ, 23 (EUROPA PRESS)      El vicepresident primer de la Diputació de Castelló, Vicent Sales, ha presentat este dijous en la Fiscalia de Castelló una querella contra la consellera de Sanitat, Carmen Montón, per la seua presumpta “denúncia falsa” respecte a les factures de l'Hospital Provincial, segons ha informat la institució provincial en un comunicat. Sales ha acudit a la Ciutat de la Justícia de Castelló “sense poder aportar encara dins de l'expedient la documentació relativa a les factures a les quals fa referència la consellera de Sanitat perquè “manté la seua prohibició que se la faciliten a la Diputació”, segons les mateixes fonts. Sales, que ha formalitzat la denúncia en nom propi, representant a la Diputació de Castelló, també ha denunciat el candidat del PSOE al Congrés Artemi Rallo per les “injúries i calúmnies” que ha abocat estos dies en els mitjans de comunicació amb motiu de la campanya electoral. “Hem aportat documentació escrita i de gravacions que ens semblen d'enorme gravetat”, ha indicat Sales, qui ha afegit que tant la consellera Montón com Rallo “donen per fet que s'han comès delictes per a cometre un frau milionari, acusant Moliner –president de la Diputació– de ser coneixedor d'això i d'emparar una trama mitjançant la presentació de factures falses, a més d'altres agudeses que no van a quedar impunes, quan saben perfectament que no és així, i en política no tot val”. A l'escrit de la denúncia, que, segons la Diputació, podria suposar penes de fins a dos anys de presó per a la consellera Carmen Montón i Artemi Rallo, “hi ha fets greus pel contingut, de moment i per la voluntat de desprestigiar no sol a Moliner, sinó també a la Diputació de Castelló i a l'Hospital Provincial, així com els seus treballadors”. A més, en el cas de la consellera de Sanitat, “ha fet un aprofitament d'una institució com la Fiscalia de manera partidista”, segons Sales.

Answer: Carmen Montón

Question: Qui va fer presumptament una denúncia falsa?

Answer: a la Diputació

Question: A qui no es faciliten les factures?

Answer: de manera partidista

Question: Com s'ha aprofitat Montón de la Fiscalia?


El govern escocès demanarà abans de Nadal les competències per a fer un nou referèndum

Context: La ministra principal d'Escòcia, Nicola Sturgeon, ha anunciat que abans de Nadal demanarà al govern britànic les competències per a celebrar un nou referèndum d'independència. Fa cinc anys els escocesos van refusar la possibilitat de fer un nou estat en una votació pactada amb el primer ministre britànic David Cameron, però el Brexit aprovat al conjunt del Regne Unit però refusat majoritàriament a Escòcia ha fet recuperar l'anhel. Sturgeon, que ja havia expressat la seva intenció de convocar un nou referèndum el 2020, ha assegurat que vol activar aquest mateix any la secció 30 de la llei de devolució de competències de 1998, segons la qual el parlament escocès pot iniciar els tràmits per plantejar la independència als ciutadans. 'Lliurarem la petició de la secció 30 a Downing Street, independentment de qui hi sigui, abans de Nadal', ha dit Sturgeon, qui considera 'vital' que 'Escòcia assumeixi el control del seu futur'. Fa cinc anys el 'sí' a la independència va perdre amb el 45% dels vots, davant del 55% que va optar perquè Escòcia continués formant part del Regne Unit. Al debat s'afegeixen també les eleccions parlamentàries anticipades al Regne Unit, previstes pel 12 de desembre, i en les quals el Partit Conservador de l'actual primer ministre, Boris Johnson, parteix de nou com a favorit.

Answer: abans de Nadal

Question: Quan sol·licitarà Sturgeon a l'executiu britànic l'atribució per a dur a terme un referèndum d'independència?

Answer: la secció 30 de la llei de devolució de competències de 1998

Question: Segons quina normativa el parlament escocès podria començar els tràmits per proposar la independència?

Answer: Boris Johnson

Question: Qui és mostra favorit en les eleccions parlamentàries?


Queden al descobert les manipulacions i difamacions contra Trapero i els Mossos a la premsa espanyola

Context: El matí del 26 d'octubre de 2017, agents de la policia espanyola van interceptar un comboi dels Mossos d'Esquadra que anava a la incineradora de Sant Adrià de Besòs a destruir-hi documentació interna, un procediment rutinari. La policia espanyola no tenia cap autorització judicial. Hi va haver uns moments de força tensió, durant els quals els agents espanyols van identificar els mossos i els van enregistrar en vídeo. Finalment, van aportar una ordre de la magistrada de l'Audiència espanyola Carmen Lamela, que és precisament la jutgessa que ha instruït la causa contra el major Josep Lluís Trapero i la cúpula dels Mossos per la seva gestió durant el referèndum. Avui, el titular del jutjat 22 de Barcelona ha arxivat la investigació contra els Mossos per aquell incident, en què se'ls va acusar d'espionatge polític. Diu el jutge que els Mossos van actuar dins la legalitat i que tal com ho havien de fer.

Answer: a la incineradora de Sant Adrià de Besòs

Question: On anava el comboi dels Mossos interceptat?

Answer: van identificar els mossos i els van enregistrar en vídeo

Question: Què van fer els agents espanyols?

Answer: espionatge polític

Question: De què es va acusar als Mossos en aquell incident?


El PSPV i Compromís posen límits al pes de Podem al futur consell

Context: El PSPV, Compromís i Unides Podem-Esquerra Unida han reprès les negociacions per a tancar el nou Acord del Botànic. La reunió, que s'ha fet a la seu dels socialistes a València, ha començat a les deu del matí i s'ha allargat unes quatre hores. Els assistents l'han qualificada de productiva i satisfactòria, i han acordat de tornar a reunir-se el 5 de juny. La qüestió principal que s'ha abordat és la que centra la tercera comissió de treball, la més important, que dissenyarà l'estructura del nou govern encarregat d'executar l'acord programàtic que tanquen els socis. Tot i això, encara no s'ha concretat quin nombre de conselleries el conformaran. L'objectiu és que abans del 12 de juny, dia en què hi ha prevista la sessió d'investidura a les Corts, el pacte estigui enllestit.

Answer: el nou Acord del Botànic

Question: Quin pacte han de tancar PSPV, Compromís i Unides Podem-Esquerra Unida?

Answer: a la seu dels socialistes a València

Question: On s'ha realitzat les negociacions per a tancar el nou Acord del Botànic?

Answer: quatre hores

Question: Quant de temps ha durat la reunió del PSPV, Compromís i Unides Podem-Esquerra Unida?


Interior investigarà el furgó dels Mossos que va arrossegar manifestants a la T1

Context: El departament d'Interior investigarà una actuació dels antiavalots dels Mossos d'Esquadra a l'aeroport de Barcelona, on un furgó policíac va arrencar amb un manifestant enfilat a la part davantera del vehicle. Una furgoneta de @mossos circula amb dos manifestants al capó a l'aeroport del Prat. Vídeo via @anonymous. Ha estat aquest vespre enmig de les corredisses, llançaments i contundents càrregues policials. S'han cancel·lat més de 100 vols i milers de passatgers atrapats per sortir. pic.twitter.com/hNw7mhUepn — Anna Punsí (@punsix) October 14, 2019  En un informe intern, al que ha tingut accés Efe, el departament ha acordat visionar les imatges d'aquesta actuació, per 'determinar eventuals responsabilitats, d'acord amb els protocols d'actuació'.

Answer: a l'aeroport de Barcelona

Question: On va arrencar un vehicle policíac amb un manifestant al capó?

Answer: més de 100

Question: Quants vols s'han anulat?

Answer: per 'determinar eventuals responsabilitats, d'acord amb els protocols d'actuació'

Question: Per què ha d'examinar el departament les imatges?


Una exposició reivindica el llegat de Mela Muter, autora de paisatges i retrats amb compromís social

Context: El Museu d'Art de Girona dedica una exposició a Mela Muter, una de les primeres dones poloneses que es van dedicar a la pintura professionalment. Amb unes setanta obres, 'De París a Girona. Mela Muter i els artistes polonesos a Catalunya' reivindica els paisatges i retrats d'una dona viatgera i compromesa socialment. El llegat pictòric de Muter ha romàs en segon terme durant dècades malgrat que és una de les pintores més reconegudes durant la primera meitat del segle XX. Per això, el museu gironí li dedica una exposició, la més gran que s'ha fet mai a Catalunya després de la seva mort, per treure-la de l'oblit i retornar-la a l'escena artística. La mostra explora la relació de l'artista amb Catalunya, i amb alguns pintors polonesos establerts a París durant la primera meitat del segle XX.

Answer: El Museu d'Art de Girona

Question: Qui dedica una exposició a Mela Muter?

Answer: unes setanta

Question: Quantes obres té l'exposició?

Answer: 'De París a Girona. Mela Muter i els artistes polonesos a Catalunya'

Question: Com es titula l'exposició?


Fachin i Boya fan una crida a la mobilització perquè el Front Republicà doni la campanada

Context: El Front Republicà ha fet el seu acte final de campanya a l'Espai Jove les Basses, al districte de Nou Barris de Barcelona. Antonio Baños i Marta Sibina han presentat l'acte, en què ha intervingut Mireia Boya: 'Sóc aquí perquè els partits independentistes estan mullant totes les paperetes de l'1 d'Octubre, sóc aquí perquè crec que el vot que alliberarà els presos no serà cap més que el de Front Republicà!', ha dit. 'Ens volen fer creure que es pot dialogar amb un estat autoritari? De debò creuen que ens enganyaran? Estic cansada d'ERC i de JxCat! Ja n'hi ha prou!

Answer: Antonio Baños i Marta Sibina

Question: Quins han sigut els presentadors de l'acte de final de campanya del Front Republicà?

Answer: d'ERC i de JxCat

Question: De què està cansada Mireia Boya?

Answer: Front Republicà

Question: De qui serà el vot que permetrà alliberar els presos segons Mireia Boya?


El conseller Buch nega les càrregues policials, encara que diu que revisaran si es va complir el protocol

Context: El conseller d'Interior, Miquel Buch, s'ha defensat de les crítiques rebudes per l'actuació policial dels Mossos d'Esquadra d'ahir a Barcelona. Buch ha dit en una entrevista al Via Lliure de RAC1 que hauran de revisar i analitzar totes les imatges. A partir d'aquí, ha explicat, 'es revisaran si es van seguir les praxis que se li demanen al cos'. Buch ha negat que hi hagués càrregues, 'es van aguantar els cordons policials. Una càrrega és el que va passar l'u d'octubre', ha dit literalment. Tot i això, reconeix que per algunes de les imatges sembla que algunes de les pràctiques, 'pel protocol, no s'haurien hagut de seguir'.

Answer: per l'actuació policial dels Mossos d'Esquadra

Question: Per què s'ha reprovat a Miquel Buch?

Answer: revisar i analitzar totes les imatges

Question: Què ha comunicat Buch al Via Lliure que s'haurà de fer?

Answer: que hi hagués càrregues

Question: Què ha refutat Buch?


El fiscal superior de Catalunya assistirà a la declaració de Mas davant del TSJC pel 9-N

Context: El fiscal superior de Catalunya, José María Romero de Tejada, ha confirmat avui que ell mateix en persona assistirà a la declaració com a encausat del president de la Generalitat en funcions, Artur Mas, davant del Tribunal Superior de Justícia de Catalunya (TSJC) pel procés participatiu del 9-N.   Romero de Tejada ha admès que tenia dubtes sobre si assistir o no, però finalment ha decidit acompanyar el 15 d'octubre vinent els altres fiscals del cas. En tot cas, ha dit que no ha rebut cap ordre de la fiscal general de l'estat espanyol, Consuelo Madrigal, per assistir a la vista oral. Romero de Tejada ho ha explicat just abans d'una conferència del ministre espanyol de Justícia, Rafael Catalá, a Barcelona.

Answer: José María Romero de Tejada

Question: Qui ha dit que assistiria a la declaració de Mas?

Answer: fiscal superior de Catalunya

Question: Quin càrrec ocupa José María Romero de Tejada?

Answer: Rafael Catalá

Question: Qui ha fet una conferència a Barcelona?


Maragall visita Forn als Lledoners per a parlar de les eleccions de Barcelona

Context: El candidat d'ERC a la batllia de Barcelona, Ernest Maragall, ha visitat aquest matí Joaquim Forn als Lledoners per a parlar de les eleccions municipals. Forn és el possible cap de llista de la candidatura que negocien el PDECat, JxCat i la Crida a la capital catalana. També s'ha vist amb Oriol Junqueras i Raül Romeva. 'Tota la voluntat de compartir i contrastar un debat de fons sobre la ciutat i els seus reptes. Tota la coincidència per contruir junts la unitat d'acció sobiranista des de Barcelona', ha piulat a la sortida de la presó. I amb @junqueras i @raulromeva.

Answer: Joaquim Forn

Question: A qui ha visitat Ernest Maragall?

Answer: de les eleccions municipals

Question: De què vol parlar Maragall amb Forn?

Answer: Oriol Junqueras i Raül Romeva

Question: Amb qui més s'ha vist Maragall?


La resposta dels Mossos sobre la pancarta del rei d'Espanya aclareix com es va prendre la decisió de mantenir-la

Context: Els Mossos d'Esquadra han respost a la delegada del govern espanyol a Catalunya, Teresa Cunillera, en relació amb la pancarta contra el rei d'Espanya que va aparèixer a la plaça Catalunya de Barcelona el 16 d'agost a la nit. Cunillera havia demanat explicacions en una nota de premsa publicada el dia 17, en què deia que possiblement s'havien vulnerat les garanties de seguretat de l'acte permetent que continués penjada a l'edifici. Però la policia respon que la seguretat de l'acte es va garantir en tot moment. Segons la carta que avui ha tramès a Cunillera el director general dels Mossos, Andreu J. Martínez, 'res no va impedir ni dificultar la garantia de la plena seguretat, atès que, tal com us he expressat, la seguretat de l'esdeveniment es va garantir en tot moment'. A la carta li recorda que Cunillera, personalment, era a la plaça de Catalunya el dia 17 a la matinada i que, per tant, va ser testimoni que els responsables del dispositiu de seguretat, on hi havia diversos cossos policials, van considerar convenient de retirar la pancarta i es va emprendre 'alguna actuació preliminar'. En la seva carta, Cunillera havia precisat que la retirada de la pancarta havia estat 'exigida per la Jefatura Superior del Cuerpo Nacional de Policía a Catalunya', cos que també formava part del dispositiu de seguretat de la plaça aquella nit.

Answer: plaça Catalunya

Question: On van posar una pancarta contra el rei d'Espanya?

Answer: la seguretat de l'esdeveniment

Question: Què diu Andreu J. Martínez que es va garantir en tot moment?

Answer: el 16 d'agost a la nit

Question: Quan va aparèixer la pancarta?


El tribunal de Gant ajorna fins al 18 de juny la vista sobre l'extradició de Valtònyc

Context: El Tribunal d'Apel·lació de Gant ha ajornat fins al 18 de juny la vista sobre l'extradició de Josep Miquel Arenes, conegut com a Valtònyc, actualment exiliat a Bèlgica. La decisió, que han confirmat a l'ACN fonts de la defensa del cantat mallorquí i la fiscalia de Flandes Oriental, és pendent d'una consulta presentada al Tribunal de Justícia de la Unió Europea (TJUE) sobre el cas. Va ser arran d'uns dubtes sobre l'acusació d'enaltiment del terrorisme, un dels tres delictes que consten en l'euroordre contra Valtònyc, que al novembre els jutges belgues van portar dues qüestions prejudicials al TJUE. Segons que van explicar en aquell moment els advocats, el jutges van preguntar a la justícia europea quina llei espanyola sobre enaltiment del terrorisme calia aplicar en aquest cas, si la del 2012, quan es van fer les cançons per les quals se l'acusa, o la del 2015, que és 'més severa'. La justícia belga ja va dictaminar en primera instància en contra de l'extradició de Valtònyc a l'estat espanyol, però la decisió va ser recorreguda per la fiscalia flamenca en nom d'Espanya. El procés es pot allargar uns quants mesos més, perquè el TJUE s'ha de pronunciar sobre la decisió d'avui i perquè encara es podria recórrer contra la sentència del Tribunal d'Apel·lació una tercera i última vegada.

Answer: fins al 18 de juny

Question: Fins quan s'ha posposat la vista sobre l'extradició de Josep Miquel Arenes?

Answer: Valtònyc

Question: Amb quin nom es conegut Josep Miquel Arenes?

Answer: Bèlgica

Question: On està exiliat Valtònyc?


De vins de pansa blanca, xarel·lo, cartoixà amb Sara Pérez

Context: La setmana passada es va celebrar a Alella (el Maresme) la Nit de la Pansa blanca. Organitzada per l'ajuntament, era un dels actes més destacats del programa Vi+, que va reunir una quarantena de propostes de vint-i-quatre municipis de la DO Alella, fetes durant el mes d'octubre. La Nit de la Pansa blanca, que es va celebrar el dissabte 27, tenia una activitat com a pòrtic dos dies abans: un tast de vins de la varietat pansa blanca de diferents territoris del país, conduït per una de les enòlogues més destacades de la península, Sara Pérez, del celler Mas Martinet al Priorat i del Celler Venus la Universal del Montsant, que impulsa juntament amb el seu company, René Barbier (fill). La idea inicial era fer dialogar vins de cartoixà de la DOQ Priorat i de la DO Montsant amb vins de pansa blanca de la DO Alella. És una mateixa varietat de raïm que adopta noms diferents segons el territori. Al Penedès se'n diu xarel·lo.

Answer: Alella

Question: On es va celebrar la Nit de la Pansa blanca?

Answer: el dissabte 27

Question: Quan es va festejar la Nit de la Pansa blanca?

Answer: xarel·lo

Question: Com s'anomena la pansa blanca al Penedès?


Maragall reunirà els delegats a l'estranger divendres per a dissenyar el pla d'acció

Context: ￼El conseller d'Afers estrangers, Ernest Maragall, reunirà a la seu del departament divendres els quatre delegats a l'estranger per 'repassar els objectius i la definició d'estratègies respectives i comunes'. En una entrevista d'Europa Press, el conseller ha avançat que en la reunió hi assistiran els delegats del Regne Unit i Irlanda, Sergi Marcén; de Suïssa, Manuel Manonelles; d'Alemanya, Marie Katinka i el d'Itàlia, Lucca Bellizzi. Qui no podrà acudir a la reunió és Meritxell Serret, nomenada delegada a Brussel·les, perquè té una ordre de detenció a Espanya. Tanmateix, participarà en la trobada per videoconferència: 'Que es pugui moure per tot Europa però no pugui venir a casa seva és un absurd, però també una mostra de la injustícia persistent'. El conseller es mostra confiat a poder concretar en breu la segona fase de reobertura de les delegacions amb la concreció de llocs i modalitats de presència, perquè, segons el país i els interessos de Catalunya, en alguns llocs hi haurà seu física però en d'altres no. La reobertura de la seu de Berlín està prevista pel 20 de setembre en un acte on Maragall estarà acompanyat de la delegada, que va ser destituïda pel govern Rajoy en aplicació de l'article 155 de la constitució espanyola i que ha estat restituïda.

Answer: els quatre delegats a l'estranger

Question: A qui reunirà Ernest Maragall divendres?

Answer: per 'repassar els objectius i la definició d'estratègies respectives i comunes'

Question: Per què reunirà Ernest Maragall divendres els quatre delegats a l'estranger?

Answer: Meritxell Serret

Question: Qui no podrà assistir a la reunió?


Borrell farà el seu primer viatge a Kossove si és aprovat com a Alt Representant de la UE

Context: El ministre d'Afers Estrangers espanyol, Josep Borrell, no s'ha volgut pronunciar sobre Catalunya en la compareixença davant el centenar d'eurodiputats que han d'aprovar-lo com a cap de la diplomàcia de la UE. I això que la primera pregunta que li han fet els parlamentaris tenia a veure amb el procés d'independència. 'No hi ha dubte que m'hi he pronunciat amb tota la fermesa possible, però també he de dir-li que com a Alt Representant de la política exterior la meva tasca no serà pronunciar-me sobre els problemes interns de cada país', ha respost a un eurodiputat espanyol del grup popular. Per contra, ha promès que, si l'Eurocambra el valida com a Alt Representant de la UE, farà a Kossove el seu primer viatge oficial. Borrell ha dit que 'mai' ha estat al país balcànic per 'raons òbvies', però s'ha compromès a anar a Pristina i fer dels Balcans una de les 'grans prioritats' del seu mandat. Els draps bruts de Josep Borrell que li poden complicar l'aprovació del Parlament Europeu Borrell ha negat que el fet que l'estat espanyol no reconegui la independència de Pristina sigui un 'problema' mentre tampoc la reconeguin la Xina o els Estats Units, però ha dit que a la UE estan 'units' en la política d'implicar-se en la situació a Kossove i Sèrbia, independentment del reconeixement.

Answer: amb el procés d'independència

Question: Amb què estava relacionada la primera pregunta que li han fet els parlamentaris a Josep Borrell?

Answer: Kossove

Question: On anirà en primer lloc Josep Borrell si es nomenat com a cap de la diplomàcia de la UE?

Answer: sobre Catalunya

Question: Sobre què no ha donat la seva opinió Josep Borrell en la compareixença davant dels eurodiputats?


El TSJC accepta d'investigar Carme Forcadell per prevaricació i desobediència

Context: El Tribunal Superior de Justícia de Catalunya (TSJC) ja ha admès a tràmit la querella de la fiscalia per prevaricació i desobediència contra la presidenta del Parlament, Carme Forcadell. Avui ha fet pública la resolució. Un funcionari ha lliurat aquest mateix dimarts a la presidenta del Parlament la notificació a la cambra catalana. Es tracta d'una notificació motivada, amb una desena de pàgines. La presidenta del Parlament té ara tres dies per presentar un recurs de súplica. La querella, de 30 pàgines i signada pel fiscal superior de Catalunya, José María Romero de Tejada, es va presentar el passat 19 d'octubre després de l'ordre rebuda per la fiscal general de l'Estat, Consuelo Madrigal.

Answer: Carme Forcadell

Question: Contra qui ha presentat una querella la fiscalia?

Answer: per prevaricació i desobediència

Question: Per què ha presentat la fiscalia una querella contra Carme Forcadell?

Answer: una desena

Question: Quantes pàgines té la notificació que s'ha presentat a la cambra catalana?


Joan Coma demana als mossos que desobeeixin l'ordre del jutge de detenir-lo, però que si ho fan no se'ls criminalitzin

Context: El regidor de Capgirem Vic Joan Coma ha volgut mostrar les mostres de suport que li han arribat aquests dies i les dels dirigents polítics de partits diversos que l'han acompanyat en una conferència de premsa aquest matí a Vic. Coma ha dit que no reconeix cap tribunal que vulgui impedir la llibertat d'expressió. Ha explicat que avui no es presentarà a declarar a l'Audiència espanyola, que l'havia citat per un presumpte delicte d'incitació a la sedició. 'Ni un pas enrere. Només mirem endavant.' Coma ha explicat les raons que el porten a desobeir els tribunals de l'estat espanyol: 'No reconeixem l'autoritat de cap tribunal per sobre dels nostres drets fonamentals més elementals.' I ha afegit: 'Ni un pas enrere vol dir que no pensem retrocedir allà on ens volen fer retrocedir. Perseguir idees polítiques defensades en un ple municipal és tirar molt enrere.

Answer: per un presumpte delicte d'incitació a la sedició

Question: Per què ha citat l'Audiència espanyola a Coma?

Answer: 'No reconeixem l'autoritat de cap tribunal per sobre dels nostres drets fonamentals més elementals.'

Question: Quins són els arguments que porten a Coma a desobeir els tribunals segons les seves paraules?

Answer: Joan Coma

Question: Qui és el regidor de Capgirem Vic?


Boye dóna pistes per a penalitzar els responsables de la violació dels drets de Puigdemont, Junqueras i Comín

Context: Gonzalo Boye, advocat de Carles Puigdemont i Toni Comín, ha explicat les possibles conseqüències de la sentència del TJUE sobre Oriol Junqueras no sols per al Tribunal Suprem, sinó també per a la Junta electoral espanyola. Bo i assenyalant les persones i institucions que van impedir a tots tres de ser reconeguts com a eurodiputats. 'El TJUE qüestiona, a parts iguals, el Suprem i la Junta Electoral Central, que, per cert, és la que va remetre al Parlament Europeu una llista “incompleta” d'eurodiputats electes i proclamats… Evidentment aquella llista no era l'autèntica ni l'oficial', diu Boye a Twitter. I continua: 'Seria interessant de saber per què, quan es va remetre aquella llista “incompleta”, el president de la JEC no va signar la comunicació i va haver de fer-ho el vice-president. El Parlament Europeu, el 24 de maig, va remetre una carta al president de la JEC indicant-li què havien de remetre'ls després de les eleccions… Seria interessant de saber per què Antoni Tajani va acceptar una llista “incompleta” que no era la que ell havia demanat el 24 de maig', assenyala. 'Seria interessant de saber qui va ordenar a Drexler, “jurista” del Parlament Europeu, d'emetre un pseudo-informe jurídic que avalés les posteriors tesis de la JEC i que han estat refutades per l'Advocat General i el TJUE en els mateixos termes en què ho vam fer en la nostra demanda.

Answer: de Carles Puigdemont i Toni Comín

Question: De qui és advocat Gonzalo Boye?

Answer: el vice-president

Question: Quin membre de la JEC va signar la comunicació per la qual es va enviar al Parlament Europeu la llista d'eurodiputats electes?

Answer: l'Advocat General i el TJUE

Question: Qui ha desestimat les tesis de la JEC?


Pedro Sánchez dóna per fet que hi haurà eleccions el juny

Context: El moviment d'última hora que ha fet avui Compromís per mirar d'evitar unes noves eleccions espanyoles no ha funcionat. El PSOE ha arribat a veure amb bons ulls el document de trenta punts i l'ha plantejat com una base per a bastir un possible acord amb Podem i Ciutadans. Pablo Iglesias ha posat en valor l'anomenat 'Acord del Prado', i els socialistes han fet una contraproposta en què plantejaven un govern monocolor amb la incorporació d'independents suposadament suggerits per ambdues formacions i el compromís de Pedro Sánchez de sotmetre's a una qüestió de confiança a mitja legisatura. Però Ciutadans ha llençat a la paperera els trenta punts de Compromís i Podem ha criticat la proposta del PSOE; i uns i altres han fet, després d'haver-se reunit amb Felipe VI , un discurs amb un to més pròxim al d'una campanya electoral que al d'una taula de negociació. Finalment, Pedro Sánchez ha donat per fet que hi haurà eleccions el 26 de juny i n'ha culpat sobretot a Pablo Iglesias. El candidat del PSOE ha transmès a Felipe VI que no disposa de prou suports per obtenir la confiança del congrés i, per tant, no està en disposició de presentar-se a un ple per ser investit president del govern espanyol.

Answer: a la paperera

Question: On ha llençat Ciutadans els trenta punts de Compromís?

Answer: Podem

Question: Qui ha criticat la proposta del PSOE?

Answer: Pablo Iglesias

Question: A qui ha culpat Pedro Sànchez de que hi hagi eleccions el 26 de juny?


El congrés espanyol aprova portar al TC la negativa del govern del PP a sotmetre's a sessions de control

Context: El ple del congrés espanyol ha aprovat amb el suport de tots els grups menys el PP i els diputats d'UPN i Foro Asturias presentar un conflicte d'atribucions davant del Tribunal Constitucional (TC) contra el govern espanyol en funcions per la seva negativa a sotmetre's a sessions de control de la cambra baixa. L'executiu de Rajoy ja va respondre per carta al president del congrés espanyol que considera que un govern en funcions no s'ha de sotmetre al control polític de la cambra, mentre que els grups de l'oposició sostenen que precisament perquè està en funcions –i continua adoptant decisions- ha de donar explicacions a la cambra. De moment han declinat comparèixer a les comissions del congrés espanyol els ministres de Defensa (la setmana passada), Foment (dimarts) i Interior (dijous), i el govern espanyol sosté que tampoc assistirà a cap sessió de control amb preguntes que convoqui la Mesa de la cambra baixa.

Answer: el PP i els diputats d'UPN i Foro Asturias

Question: Quins grups no han recolzat la proposta de presentar un conflicte d'atribucions contra el govern espanyol en funcions?

Answer: davant del Tribunal Constitucional

Question: On s'ha de presentar el conflicte d'atribucions?

Answer: per carta

Question: Com va contestar el govern de Rajoy al president del congrés?


Els treballadors de terra d'Ibèria convoquen quatre jornades de vaga al Prat

Context: Els treballadors de terra d'Ibèria a l'aeroport del Prat han convocat quatre jornades de vaga els dies 27 i 28 de juliol -just després de la convocada pel personal de cabina de Ryanair-, i el 3 i 4 d'agost. Els sindicats denuncien que més de la meitat de la plantilla té contractes temporals i precaris i reclamen que es passin a fixes perquè la càrrega de feina a l'aeròdrom de la capital catalana així ho permetria. A més, lamenten que bona part d'aquests treballadors eventuals realitzen tasques de personal fixe però enllaçant contractes; és a dir, sense tenir dret de vacances, i sense cap previsió d'aconseguir un contracte estable. També reclamen millores en les seves condicions de feina. Així, lamenten que actualment treballen 7 i 8 dies seguits i que l'empresa els obliga a fer hores extres que paga a preus molt baixos. 'Aquestes condicions de feina són insuportables i la indiferència de la direcció ens ha obligat a plantar-nos', destaca Miguel Ángel Sánchez, portaveu del sindicat CESHA.

Answer: temporals i precaris

Question: Com són els contractes de la meitat dels treballadors de terra d'Ibèria?

Answer: 7 i 8

Question: Quants dies seguits treballen els empleats de terra d'Ibèria?

Answer: a preus molt baixos

Question: Com paga l'organització les hores extres als empleats?


Veïns de Baró de Viver (Barcelona) calen foc a casa del que creuen l'assassí a trets d'un home

Context: Un grup de veïns han entrat a la casa del que consideren responsable de l'homicidi a trets d'un home a la plaça Baró de Viver de Barcelona i han provocat un foc. Segons que ha informat a VilaWeb Mossos d'Esquadra, quan han entrat el domicili era buit i han cremat un matalàs, que ha estat apagat pels bombers. Els fets s'han produït després d'una concentració de rebuig a l'assassinat i no hi ha hagut víctimes pel foc ni per intoxicació pel fum. L'home va ser disparat cap a les deu de la nit al passeig de Santa Coloma. Els Mossos han obert una investigació per esclarir els fets i encara no han detingut ningú. Segons informa l'ACN, treballen amb la hipòtesi que el responsable fos una persona amb qui la víctima hauria tingut diverses discussions i amenaces des de fa 4 anys, i que podria haver fugit aixoplugat pel seu entorn familiar fins i tot fora de Catalunya.

Answer: cap a les deu de la nit

Question: A quin hora van disparar a l'home?

Answer: Un grup de veïns

Question: Qui ha provocat un incendi en la casa del presumpte assassí?

Answer: pels bombers

Question: Per qui ha estat apagat el matalàs?


Calvet demana unes primàries a l'espai de JxCat i obre la porta a presentar-s'hi

Context: El conseller de Territori i Sostenibilitat, Damià Calvet, és partidari que l'espai de JxCat faci un procés de primàries per decidir les persones que encapçalen el nou projecte. En una entrevista a TV3, Calvet ha assenyalat que Carles Puigdemont ha de ser una d'aquestes persones 'indiscutiblement' perquè lidera JxCat. Segons Calvet, prendre les decisions 'democràticament' és 'saludable' per l'espai i ha afegit que un procés de primàries seria 'molt oportú'. Preguntat per si té decidit presentar-s'hi, ha respost: 'Si es donen les circumstàncies, jo estaré a disposició d'aquest espai'. Primer però, segons Calvet, cal fer els 'deures pendents' i acabar de reordenar l'espai. 'Hem passat moments de molta tensió, moments excepcionals, i encara hi som.

Answer: per decidir les persones que encapçalen el nou projecte

Question: Per què s'hauria de fer un procés de primàries de JxCat segons Damià Calvet?

Answer: 'saludable'

Question: Com resulta per l'espai de JxCat prendre les decisions democràticament segons Damià Calvet?

Answer: El conseller de Territori i Sostenibilitat

Question: Qui és Damià Calvet?


Les exportacions ja representen un 64,5% de les vendes fora de Catalunya

Context: El 2017 ha estat l'any en què el PIB per capita de Catalunya, l'indicador que mesura el nivell de desenvolupament d'un país, ha arribat al nivell d'abans de la crisi, el 2007, amb una xifra entorn dels 29.500 euros. El millor ritme de creixement en comparació amb la mitjana espanyola per cinquè any consecutiu fa que el seu pes hagi pujat fins al 19,2% el 2017, el percentatge més alt d'ençà del començament de segle. Aquesta millora s'explica pel sector industrial, cosa que posa de manifest el procés de reindustrialització de la nostra economia, que ja és el 22,1% del PIB de l'estat espanyol, el percentatge més alt del 2008 ençà. Aquestes són les conclusions principals de la Memòria Econòmica de Catalunya 2017, de la Cambra de Comerç de Barcelona, presentada divendres passat. En principi no ens aporten res que ja no sabéssim per les dades que anem seguint de l'Idescat. Però és molt important que el creixement de l'economia catalana tingui la seva base en la reindustrialització.

Answer: el nivell de desenvolupament d'un país

Question: Què indica el PIB per capita de Catalunya?

Answer: divendres passat

Question: Quan s'ha fet pública la Memòria Econòmica de Catalunya 2017?

Answer: en la reindustrialització

Question: En què s'ha de basar l'economia catalana?


L'advocada d'Alexis Codina vincula les substàncies trobades a casa del pres polític a la seva feina de restaurador

Context: L'advocada del CDR Alexis Codina, un dels presos polítics del 23-S que podria sortir avui de Soto del Real, ha explicat que les substàncies considerades 'precursores' d'explosius que la Guàrdia Civil va trobar a casa del detingut responen a la seva activitat professional, que és restaurador de mobles i antiguitats. En una entrevista a RAC-1, Montserrat Vinyets ha dit que és 'sorprenent' que la fiscalia hagi mantingut la petició de presó provisional quan els atestats preliminars fixen que no s'han trobat explosiu. Vinyets ha dit que sí que es van trobar substàncies que barrejades es poden convertir en explosius, però ha matisat que 'molta gent' pot tenir-les, i que en aquest cas, respon l'activitat professional de Codina. Vinyets ha explicat que quan surti de la presó, Codina haurà de lliurar el passaport i tindrà prohibit sortir de l'estat espanyol. A més, haurà de comparèixer cada setmana davant d'un jutjat. L'advocada creu que aquesta situació es podria allargar fins al final del procés judicial.

Answer: restaurador de mobles i antiguitats

Question: Quina és l'activitat professional d'Alexis Codina?

Answer: de l'estat espanyol

Question: D'on tindrà prohibit sortir Codina quan surti de la presó?

Answer: Montserrat Vinyets

Question: Qui és l'advocada d'Alexis Codina?


La campanya del 20-D acaba amb la insinuació d'un possible pacte PP-Ciutadans

Context: La campanya electoral va acabar ahir amb una insinuació important, que pot marcar tant la jornada de demà com sobretot els dies posteriors a les eleccions. Una insinuació que va fer Albert Rivera amb una claredat que no havia fet durant tota la campanya, a de permetre la investidura de Mariano Rajoy. 'Em sembla correcte deixar començar la legislatura encara que no doni suport als altres partits. Votarem en contra si algú pretén entre tres o cinc formacions –entre les quals, Podem- fer un projecte per trencar Espanya i pilars fonamentals com la Constitució, l'economia de mercat o Europa', va dir durant un dinar-col·loqui a Barcelona. Ciutadans permetrà que el guanyador dels propers comicis al congrés espanyol pugui començar a governar, bé siguin el PP o el PSOE, tot i que la totaliltat de les enquestes publicades al llarg de la campanya indiquen que seria el PP. I si una cosa ha volgut deixar clara aquest divendres Rivera és que s'oposarà frontalment que Podem prengui les regnes de la Moncloa.

Answer: tant la jornada de demà com sobretot els dies posteriors a les eleccions

Question: Què pot marcar la insinuació d'Albert Rivera?

Answer: permetre la investidura de Mariano Rajoy

Question: Quina és la insinuació que va fer Rivera?

Answer: que Podem prengui les regnes de la Moncloa

Question: A què s'oposarà Rivera?


La UE no troba cap sortida pactada a la crisi de refugiats

Context: Els ministres d'Interior de la Unió Europea faran un altre consell extraordinari dimarts vinent amb l'objectiu de superar les divisions i arribar a un acord per a atendre els 120.000 refugiats que demanen asil a la UE. Les últimes reunions no han servit per a prendre cap decisió. L'impediment ha estat les reserves dels països de l'est a acceptar quotes obligatòries d'acolliment. En aquest context, el govern alemany podria prendre mesures contra els països de la UE que s'oposin al repartiment de refugiats. El ministre d'Interior alemany, Thomas de Maiziere, va donar suport ahir a la proposta del president de la Comissió de la UE, Jean-Claude Juncker, de retallar-los els ajuts procedents dels fons europeus. Hongria segella la frontera Hongria s'ha proposat de frenar l'onada de refugiats i per fer-ho ha aplicat dues mesures.

Answer: superar les divisions i arribar a un acord per a atendre els 120.000 refugiats que demanen asil a la UE

Question: Què es vol aconseguir en el consell extraordinari de dimarts vinent?

Answer: països de l'est

Question: Quines nacions europees presenten reserves a l'hora d'acceptar quotes obligatòries d'acolliment de refugiats?

Answer: contra els països de la UE que s'oposin al repartiment de refugiats

Question: Contra qui prendrà mesures el govern alemany?


Les FARC entreguen a l'ONU un primer llistat de béns

Context: Les Forces Armades Revolucionàries de Colòmbia (FARC) han entregat a la missió de l'ONU un primer llistat de béns que servirà, entre altres qüestions, per reparar les víctimes del conflicte que ha assolat el país sud-americà durant més de mig segle. Així ho ha anunciat aquest dilluns l'Alt Comissionat per a la Pau, Sergio Jaramillo, qui ha confirmat que les Nacions Unides va rebre aquest llistat el cap de setmana. En les pròximes hores la missió avalarà públicament aquest document, en espera que el 15 d'agost es conegui l'inventari final. Les FARC es van comprometre l'octubre del 2016 a renunciar a tots els seus béns en un termini de deu mesos per contribuir a la reparació de les víctimes, un dels punts dels acords de pau subscrits amb el Govern de Juan Manuel Santos. Part del material servirà també per ajudar la integració dels exguerrillers. Jaramillo ha destacat en una entrevista a Caracol Radio que, amb aquests béns 's'obrirà la possibilitat de contribuir a la reincorporació dels membres de les FARC a la vida civil'.

Answer: un primer llistat de béns

Question: Què han entregat les FARC a l'ONU?

Answer: el cap de setmana

Question: Quan va rebre el llistat l'ONU?

Answer: a la reparació de les víctimes

Question: A què volen contribuir les FARC renunciant a tots el seus bens?


Un jutjat ordena el desnonament de Casa Àsia de l'Antic Hospital de Sant Pau de Barcelona

Context: Un jutjat de Barcelona ha ordenat el desnonament de la seu de Casa Àsia de l'espai que ocupa al pavelló de l'Antic Hospital de la Santa Creu i Sant Pau de la capital catalana per l'impagament del lloguer, han explicat a Europa Press fonts judicials. El motiu és l'impagament de 124.000 euros anuals per part de Casa Àsia a la Fundació Privada d'Hospital de la Santa Creu i Sant Pau, titular del recinte modernista, on l'entitat concebuda per a l'impuls de les relacions entre l'estat espanyol i la regió de l'Àsia-Pacífic té el local de gairebé 1.000 metres quadrats, ha informat aquest dilluns 'El País'. Segons ha explicat a Europa Press un portaveu de Casa Àsia, l'entitat ha recorregut la sentència, i diu que estan buscant una solució davant dels problemes econòmics de l'entitat, que és finançada pel ministeri d'Exteriors espanyol, l'Ajuntament i la Generalitat, de la qual no ha rebut la quantitat compromesa, fet que ha contribuït a aquesta situació.

Answer: per l'impagament del lloguer

Question: Per què s'ha decretat el desnonament de la seu de Casa Àsia?

Answer: a la Fundació Privada d'Hospital de la Santa Creu i Sant Pau

Question: A qui hauria de pagar la Casa Àsia el lloguer?

Answer: 124.000 euros anuals

Question: Quin import hauria de pagar la Casa Àsia en concepte de lloguer?


Un vídeo demostra el risc de circular per la zona on s'ha accidentat el tren de la R4

Context: Una esllavissada ha fet descarrilar avui un tren de la línia R4 de rodalia. Hi ha hagut un mort i quaranta-quatre ferits. A la zona de l'accident, entre les estacions de Vacarisses i Vacarisses-Torreblanca, la via és flanquejada per dos talussos. La pluja ha fet que la terra s'esllavissés. Un vídeo publicat per TV3 demostra que era una zona de risc d'ençà del cap de setmana. A les imatges es veu com els talussos es converteixen en salts d'aigua per culpa de la pluja.

Answer: Una esllavissada

Question: Què és el que ha provocat l'accident del tren?

Answer: Vacarisses i Vacarisses-Torreblanca

Question: Entre quines estacions ha descarrilat el tren?

Answer: d'ençà del cap de setmana

Question: Des de quan era perillós el tram on es va produir l'accident ?


TV3 lamenta el contingut de la secció d'Empar Moliner i retira les imatges de la crema de la constitució espanyola

Context: TV3 ha informat a través d'un comunicat que lamentava les imatges del contingut de la secció d'Empar Moliner al programa 'Els matins' de dilluns, en què va cremar un exemplar de la constitució espanyola. Ha explicat que les imatges s'havien retirat del portal web i que no tornarien a ser emeses als mitjans de la CCMA. Aquesta decisió s'ha pres com a conseqüència de l'anunci al Twitter del Consell Audiovisual de Catalunya (CAC), en què declarava que actuaria d'ofici i analitzaria l'acte de Moliner. Televisió de Catalunya lamenta el contingut d'ahir de la secció “El comentari d'Empar Moliner” https://t.co/Txk6kAC3ha — CCMA (@CCMA_cat) 12 d'abril de 2016   Les imatges han aparegut en diversos comptes de Youtube

Answer: un exemplar de la constitució espanyola

Question: Què va cremar Empar Moliner en un programa a TV3?

Answer: Consell Audiovisual de Catalunya

Question: Qui analitzarà l'acte de Moliner?

Answer: als mitjans de la CCMA

Question: On no es tornaran a emetre les imatges?


La junta del PEN detalla les irregularitats econòmiques de l'ex-presidenta Carme Arenas

Context: Després de l'assemblea extraordinària del PEN d'ahir, en què la majoria de socis va donar suport a la junta per emprendre accions legals contra l'anterior presidenta, Carme Arenas, per irregularitats econòmiques, aquest matí, l'actual presidenta del PEN, Àngels Gregori, el vice-president, Jaume Subirana, i la secretària general, Gemma Rodríguez, han comparegut davant la premsa per explicar i detallar els esdeveniments i accions d'aquest últim any. Per primera vegada, la junta del PEN ha fet públiques les irregularitats econòmiques (abans havia hagut de donar explicacions als socis) detectades en els vuit anys que Carme Arenas fou la presidenta de l'entitat (2010-2018) i els anys anteriors, en què en fou la secretària (2002-2010). En aquest període i fins on se sap avui, els diners cobrats per Carme Arenas del PEN ascendeixen als 657.374 euros, dels quals la junta actual li reclama 373.000. Àngels Gregori ha explicat que va ser nomenada presidenta de l'entitat el 14 de juny del 2018 i que, poques setmanes després, un error de comptabilitat (amb una subvenció europea) va fer refer els balanços i van aparèixer 40.000 euros sense justificar de l'anterior presidència. Gregori, Subirana i Rodríguez van encarregar un informe jurídic i econòmic per a valorar la situació. A fi de mantenir la discreció sobre l'afer, no van explicar l'encàrrec a la junta.

Answer: Carme Arenas

Question: Contra qui vol emprendre accions legals la junta del PEN?

Answer: Àngels Gregori

Question: Qui és l'actual presidenta del PEN?

Answer: 373.000

Question: Quants euros li reclama la junta actual a Arenas?


El silenci sobre els atemptats del 17-A a la Rambla es trenca de manera brutal i intensa

Context: Les cent cinquanta cadires de l'entitat Cor de Marina, a Badalona, eren plenes per a escoltar un acte de nom prometedor ('Trencant el silenci. Atemptats de Catalunya. 2017') i ponents amb grapa, però que enganyava d'entrada perquè era, també, electoral. Junts per Catalunya va celebrar un acte en què, de fet, ningú no va demanar el vot, sinó que va servir per a despertar consciències i aixecar dubtes sobre els misteris dels atemptats gihadistes de Barcelona i de Cambrils del 17 d'agost de 2017, en què van morir quinze persones i centenars van resultar ferides. L'acte d'ahir es feia a la sala noble d'aquesta entitat fundada el 1882 per pescadors de Badalona, que s'hi reunien per cantar quan tornaven de la mar, en un dels primers cors de Clavé, i per ajudar-se mútuament. Va començar Jaume Alonso-Cuevillas, diputat de Junts per Catalunya.

Answer: plenes

Question: Com estaven les cadires de l'entitat Cor de Marina?

Answer: 17 d'agost de 2017

Question: Quan es van perpetrar els atemptats gihadistes de Barcelona i cambrils?

Answer: s'hi reunien per cantar

Question: Què feien els pescadors quan tornaven de la mar?


Descobreixen una nova funció d'un enzim que podria intervenir en la prevenció de tumors cerebrals

Context: Investigadores de l'ERI Biotecmed, al Departament de Biologia Cel·lular de la Universitat de València, han descrit un enzim -TET3- que reprimeix la transcripció d'un gen associat a la síndrome humana de Prader-Willi, una malaltia rara que causa discapacitat intel·lectual, predisposa a la formació de tumors i afecta un de cada 15.000 nounats, segons ha informat la institució acadèmica en un comunicat. El descobriment de les cèl·lules mare neurals i de la formació de noves neurones al cervell adult va obrir en el seu moment la possibilitat de reparació neuronal i de l'ús de cèl·lules mare per a futures teràpies en cas de patologia. L'equip de la investigadora de la Universitat de València Sacri Ferrón, del departament Biologia Cel·lular/ERI Biotecmed, tracta de determinar els reguladors que actuen de manera coordinada per a proveir el cervell d'un nombre concret de cèl·lules mare, una cosa que serà crucial de cara al seu futur ús en teràpies cel·lulars. Un d'aquests reguladors és la metilació de l'ADN, mecanisme que regula l'expressió gènica. La metilació generalment actua per a reprimir la transcripció gènica, alterant de manera estable l'expressió dels gens. És essencial per al desenvolupament normal del cervell.

Answer: Sacri Ferrón

Question: Qui dirigeix l'equip d'investigadors?

Answer: Universitat de València

Question: A quina universitat s'ha fet la investigació?

Answer: teràpies cel·lulars

Question: Per a quin ús serà important la investigació?


El Tribunal de Comptes accepta que les fiances del Suprem i del 13 serveixin per a pagar la que reclama per l'1-O

Context: El Tribunal de Comptes ha acceptat que les fiances que els dirigents independentistes ja van abonar al Tribunal Suprem i al jutjat d'instrucció 13 de Barcelona serveixin per a pagar la fiança de 4.146.274,97 euros que reclama per l'1-O. Segons fonts del Tribunal de Comptes, la instructora de la causa ja ha ordenat que la fiança del Suprem, de 2.135.948,60 euros, quedi a disposició del Tribunal de Comptes i és pendent que el jutjat 13 de Barcelona respongui per fer igual amb els 5 milions d'euros de fiança que ja va demanar als investigats per l'1-O. D'aquesta manera, quedaria assegurada la quantitat que el Tribunal de Comptes reclama i no caldria embargar béns a les trenta-dues persones acusades de ser responsables del suposat desviament de fons públics per a fer realitat el referèndum del Primer d'Octubre del 2017. Fins ara, la Caixa de Solidaritat havia recaptat només 1,6 milions d'euros dels 4,1, però amb la suma dels dos imports no serien necessaris. El termini per a abonar la fiança acaba avui.

Answer: trenta-dues

Question: A quantes persones no caldria embargar bens?

Answer: desviament de fons públics

Question: De què acusen a aquestes trenta-dues persones?

Answer: 4.146.274,97 euros

Question: De quant és la fiança que reclama el Tribunal de Comptes?


El govern manté el suport a la regulació dels VTC tot i l'oposició de Competència

Context: El conseller de Territori, Damià Calvet, ha dit que el govern té una posició 'única i unitària' sobre la regulació dels VTC i que seguirà endavant amb el decret aprovat per l'executiu català, malgrat el dictamen de l'Autoritat Catalana de la Competència, que el considera 'discriminatori'. Segons Calvet, el govern mantindrà la normativa al marge dels dictàmens de 'qualsevol informe de qualsevol agència independent'. L'Autoritat Catalana de la Competència ha recomanat que el decret, que obliga a pre-contractar el servei de vehicles de lloguer amb conductor (VTC) amb 15 minuts d'antelació, no sigui convalidat al parlament, ja que, segons diu, 'obstaculitza greument el funcionament dels mecanismes competitius'. 'El debat no és si un o altre termini de pre-contractació és proporcional, sinó si el seu establiment és admissible', apunta aquest organisme, que titlla de 'contrasentit' restringir l'activitat dels VTC 'quan és el model d'activitat més eficient en termes econòmics i mediambientals'. Segons Competència, 'el decret llei és negatiu per a la ciutadania perquè introdueix artificialment ineficiències en el servei'. Calvet espera que el parlament validi el decret que regula els VTC i ha explicat que abans del mes d'abril començaran la consulta pública prèvia de llei integral del transport de viatgers en vehicles de turisme de menys de nou places.

Answer: única i unitària

Question: Com és la posició del govern?

Answer: discriminatori

Question: Com considera el decret l'Autoritat Catalana de la Competència?

Answer: ineficiències en el servei

Question: Què introdueix el decret segons Competència?


El PDECat obre un procés de reflexió amb les bases per a decidir la confluència amb JxCat

Context: El president del PDECat, David Bonvehí, ha anunciat que el partit obre un procés de reflexió amb els més de 13.000 associats perquè opinin sobre el rumb que ha d'emprendre els anys a venir. El 20 de setembre serà el límit pel debat intern que s'ha de fer quant al pla territorial i sectorial. Ha dit que la direcció no en farà cap proposta de confluència amb JxCat fins que no hagi escoltat la militància. Bonvehí ha fet l'anunci després del Consell Nacional del PDECat, en què s'ha analitzat la situació política actual i els darrers resultats electorals. En el discurs final, ha defensat que ERC és i serà el soci preferencial a l'hora de fer 'acords municipals o supramunicipals'. Com a exemple ha citat les batllies de Tarragona i de Lleida, però també les diputacions d'aquestes mateixes demarcacions i la de Girona.

Answer: perquè opinin sobre el rumb que ha d'emprendre els anys a venir

Question: Per què inicia el PDECat un procés de reflexió amb els seus associats?

Answer: la situació política actual i els darrers resultats electorals

Question: Què s'ha revisat en el Consell Nacional del PDECat?

Answer: ERC

Question: Quin partit polític serà per el PDECat el soci preferencial a l'hora de fer 'acords municipals o supramunicipals'?


El TC tomba part de les conclusions  de la comissió d'investigació sobre l'accident del metro de València

Context: El PSPV considera 'un cop a la democràcia parlamentària' la sentència del Tribunal Constitucional (TC) que anul·la part de les conclusions del dictamen de la Comissió d'Investigació de les Corts sobre l'accident de metro de València de 2006. En concret, el TC considera que el dictamen de les Corts vulnera el dret a l'honor d'un investigat, l'ex-director de recursos humans de FGV, Dionisio García, en atribuir-li responsabilitats pel sinistre. En la conferència de premsa posterior a la Junta de Síndics, el portaveu del PSPV, Manolo Mata, ha considerat que la sentència suposa 'una retallada' de les competències que tenen les comissions d'investigació per fixar o no responsabilitats polítiques. Així mateix, ha indicat que la persona que va recórrer també té la seva responsabilitat i ha assenyalat que són els tribunals els que decideixen les responsabilitats judicials i els representants dels ciutadans, les polítiques. 'Crec que el TC està fent passos cap enrere en el que és la protecció dels drets constitucionals', ha comentat. Sobre això, el síndic de Compromís, Fran Ferri, ha assenyalat que 'no es poden demanar responsabilitats polítiques a algú que no sabia que això no es podia fer', pel que ha subratllat que a partir d'ara les comissions tindran en compte aquesta sentència del TC, que 'senti precedent', ha dit, a l'hora d'elaborar els seus dictàmens.

Answer: Dionisio García

Question: A qui s'ha atribuït responsabilitats per l'accident?

Answer: el dret a l'honor d'un investigat

Question: Què diu el TC que vulnera el dictamen?

Answer: 2006

Question: Quan va ser l'accident del metro a València?


Colau recorda els presos polítics en el lliurament dels Premis Ciutat de Barcelona

Context: La batllessa de Barcelona, Ada Colau, ha recordat els presos polítics, especialment l'ex-regidor del PDECat al consistori, el conseller Joaquim Forn, en el seu discurs a l'acte de lliurement dels Premis Ciutat de Barcelona. 'Forn no va fer cap acte de violència i no hauria d'estar a la presó', ha dit. El lliurement dels guardons, que es van donar a conèixer a principis de febrer, s'ha fet al Saló de Cent. Colau també ha elogiat el sector cultural de la ciutat en un any complicat després dels atemptats del 17 d'agost i la repressió de l'1-O i arran de l'article 155. Alguns dels premiats han estat la directora d'Estiu 1993, Carla Simón, en la categoria d'audiovisuals; Marina Garcés, autora de Nova Il·lustració radical, ha estat guardonada amb el premi d'assaig; i l'actriu Imma Colomer ha rebut el premi de teatre.

Answer: Joaquim Forn

Question: A qui ha recordat especialment Ada Colau en el discurs que ha donat a l'acte de lliurament dels Premis Ciutat de Barcelona?

Answer: Saló de Cent

Question: En quin espai s'han lliurat els premis?

Answer: amb el premi d'assaig

Question: Amb quin premi s'ha guardonat Marina Garcés?


Junts per Catalunya tria Jordi Sànchez com a president del grup parlamentari

Context: Junts per Catalunya ja triat Jordi Sànchez com a president del grup parlamentari. També han acordat que Elsa Artadi  serà la portaveu de grup al parlament. Segons que ha explicat la formació, hi haurà cinc portaveus adjunts: Eduard Pujol, Albert Batet, Josep Maria Forné, Gemma Geis i Lluís Guinó, en representació de les quatre circumscripcions electorals. Junts per Catalunya ha acordat que @jordialapreso serà el president del grup parlamentari; @elsa_artadi exercirà de portaveu; @PujolBonell, @albertbatet, @JosepMForne, @GemmaGeis i @lluisguino actuaran de portaveus adjunts. — Junts per Catalunya 🎗 (@JuntsXCat) January 29, 2018

Answer: Elsa Artadi

Question: Qui serà la portaveu al parlament de Junts per Catalunya?

Answer: cinc

Question: Quants portaveus al parlament adjunts tindrà Junts per Catalunya?

Answer: Eduard Pujol, Albert Batet, Josep Maria Forné, Gemma Geis i Lluís Guinó

Question: Com es diuen els cinc portaveus adjunts?


València competirà amb Bangalore per ser la Capital Mundial del Disseny el 2022

Context: El batlle de València, Joan Ribó, ha confirmat que València és l'única ciutat europea finalista per a ser seu de la Capital Mundial del Disseny en 2022 i que es disputarà aquest segell amb la ciutat índia de Bangalore. La candidatura està impulsada per l'Associació València Capital del Disseny i amb el suport d'institucions com l'ajuntament, la Generalitat o Fira València. Els integrants de l'associació han desenvolupat 'un rigorós treball d'investigació', encapçalat pels seus dos directors estratègics Xavi Calvo i Pau Rausell, que s'ha traduït en un document d'ús intern i de més de 500 pàgines, que reflecteix el passat i el present del disseny, així com noves propostes vinculades a la ciutat de València i també del País Valencià. Aquest document, que es va presentar a l'abril, arreplega, al seu torn, la proposta del programa anual d'esdeveniments que acollirà la ciutat en cas que València sigui seleccionada, informen els impulsors de la iniciativa en un comunicat. Juntament amb la memòria, la candidatura va presentar la seva imatge gràfica, dissenyada per Ibán Ramón, reconegut dissenyador gràfic valencià i amb una àmplia i premiada trajectòria darrere. El batlle Joan Ribó ha expressat la seva satisfacció per la 'bona recepció' que ha tingut la candidatura de València en la World Design Organisation (Organització Mundial del Disseny –WDO en les seves sigles en anglès-), encarregada de promoure una titularitat que fins ara ha recaigut sobre ciutats com Torí (Itàlia) el 2008, Seül (Corea del Sud) el 2010, Hèlsinki (Finlàndia) en 2012, Ciutat del Cap (Sud-àfrica) el 2014, Taipei (Taiwan) el 2016, Ciutat de Mèxic el 2018 i Lille (França) que prepara la seva celebració per al 2020.

Answer: l'Associació València Capital del Disseny

Question: Quina associació impulsa la candidatura valenciana per ser la seu de la Capital Mundial del Disseny en 2022?

Answer: Bangalore

Question: Amb quina ciutat es disputa València ser la seu de la Capital Mundial del Disseny en 2022?

Answer: l'ajuntament, la Generalitat o Fira València

Question: Quines institucions recolzen la candidatura valenciana per ser la seu de la Capital Mundial del Disseny en 2022?


Brussel·les anunciarà la multa a l'estat espanyol per l'excés de dèficit la setmana que ve

Context: BRUSSEL·LES, 20 (EUROPA PRESS)   La Comissió Europea manté la seva intenció d'anunciar dimecres que ve, 27 de juliol, la quantia de la multa a l'estat espanyol i Portugal per dèficit excessiu, però ha anunciat que ajornarà 'probablement fins després de l'estiu' la seva proposta sobre el percentatge de fons europeus que han de ser congelats a aquests dos països. 'He sabut aquest matí que el Parlament Europeu ha demanat un diàleg estructurat sobre aquest assumpte, per la qual cosa probablement haurem de tornar a tractar-lo després de la parada estiuenca', ha explicat el vicepresident de la Comissió Europea, Maros Sefcovic, en al·lusió a la congelació de fons. Brussel·les també presentarà dimecres que ve la seva proposta revisada sobre el camí fiscal que hauran de seguir Madrid i Lisboa per tornar a situar el dèficit públic per sota del 3%, segons han aclarit fonts europees.

Answer: dèficit excessiu

Question: Per què li posaran una multa a l'estat espanyol?

Answer: per sota del 3%

Question: On haurà de situar el dèficit Madrid?

Answer: després de la parada estiuenca

Question: Quan sembla que es parlarà de la congelació de fons?


Trenta eurodiputats signen una carta conjunta contra l'amenaça del ministre de Defensa espanyol

Context: Una trentena d'eurodiputats de catorze països i de diversos grups del Parlament Europeu han signat una carta conjunta contra les declaracions que va fer ahir el ministre de Defensa espanyol, Pedro Morenés, sobre l'actuació de l'exèrcit a Catalunya. Entre els signants, hi ha el president del grup conservador, Said Kamall, i el del grup dels Verds, Philippe Lamberts. Diuen que a Europa no hi ha lloc per a aquesta classe d'amenaces, que s'aparten de la línia dels valors i principis democràtics de la Unió Europea. Heus ací la traducció de la carta al català: «Benvolgut senyor Morenés, ministre de Defensa espanyol, Veiem amb gran preocupació la seva declaració sobre la intervenció de l'exèrcit a Catalunya. Sabem que, primer de tot, va refusar aquesta possibilitat, però ens preocupa granment que condicionés la no-intervenció amb el fet que 'tothom compleixi la llei', amb referència als polítics catalans, d'una manera no gaire subtil. Som conscients de la importància de les eleccions catalanes per al futur de l'estat espanyol, però, alhora creiem que els envits democràtics han de ser sempre contestats amb més democràcia i mai amb l'amenaça de violència.

Answer: Pedro Morenés

Question: Qui és el ministre de Defensa espanyol?

Answer: amb més democràcia i mai amb l'amenaça de violència

Question: Com s'han de contestar els envits democràtics segons consta en la carta dirigida a Pedro Morenés?

Answer: una carta conjunta contra les declaracions que va fer ahir el ministre de Defensa espanyol, Pedro Morenés, sobre l'actuació de l'exèrcit a Catalunya

Question: Què han signat una trentena d'eurodiputats de catorze països i de diversos grups del Parlament Europeu?


JxCat insisteix en la legalitat del grup propi amb Compromís, Més País i el BNG

Context: La líder de JxCat al congrés espanyol, Laura Borràs, ha demanat a la mesa de la cambra que reconsideri la decisió de no permetre la conformació del grup Múltiple, on a banda de JxCat, també hi participen Compromís, Més País i el BNG. Borràs al·lega que les quatre formacions sumen suficients vots per superar el topall del 5% en l'àmbit estatal. La setmana passada, els lletrats del congrés van recomanar a la mesa que no permetés la creació del grup Múltiple perquè a parer seu JxCat, Compromís, Més País i el BNG sumaven el 4,9% dels vots, una dècima per sota del topall. Tanmateix, Borràs defensa que la suma real de vot és del 5,09%, ja que els lletrats no van contar els vots de Més País al Principat i el País Valencià, on la formació es va presentar, però no va treure representació. En aquest sentit, la líder de JxCat recorda que el BOE estipula que la suma de vots és del 5,09% i recorda que el 2004, en una situació similar, el congrés va permetre que Esquerra Unida – Iniciativa per Catalunya – els Verds formés grup propi.

Answer: que reconsideri la decisió de no permetre la conformació del grup Múltiple

Question: Què sol·licita a la cambra Laura Borràs?

Answer: els lletrats del congrés

Question: Qui va suggerir a la mesa que no acceptaren la formació del grup Múltiple?

Answer: 2004

Question: Quan es va permetre a Esquerra Unida – Iniciativa per Catalunya – els Verds formar grup propi?


Iglesias diu que no pactarà amb Sánchez sense un govern de coalició i li retreu que hagi citat Casado i Rivera

Context: El dirigent de Podem, Pablo Iglesias, ha dit que solament donaria suport a una investidura de Pedro Sánchez si es formava un govern de coalició amb el seu partit. 'Esperem a veure de què parla amb PP i Cs i després, si el PSOE ofereix garanties i voluntat de treballar per un govern d'esquerres, trobarà la nostra mà oberta', ha dit en una entrevista a La Sexta. Iglesias s'ha sorprès que Sánchez hagi citat a la Moncloa Pablo Casado (PP), el dia 6, i Albert Rivera (Cs), el dia 7, el mateix dia que s'hi reunirà ell. Segons Iglesias, seria una 'irresponsabilitat política' formar un govern tot sol. 'Sánchez ha de deixar l'arrogància de banda i actuar amb responsabilitat', ha dit. I encara ha afegit: 'Si algú pretén autoritarismes, arrogància i es veu amb una força que no li han donat les urnes, nosaltres serem com una roca.

Answer: La Sexta

Question: Quin mitja de comunicació ha entrevistat Pablo Iglesias?

Answer: el dia 6

Question: Quan ha convocat Sánchez a Pablo Casado?

Answer: a la Moncloa

Question: On ha convocat Sánchez a Pablo Casado?


La llei del referèndum divideix Catalunya Sí que es Pot en dos grans blocs

Context: Catalunya Sí que es Pot s'ha de reunir avui per acabar de decidir què votarà demà sobre la llei del referèndum. Serà una reunió 'tensa', segons paraules del diputat Joan Josep Nuet, perquè les posicions dels tres partits de CSQP –Podem, Iniciativa i EUiA– són força allunyades entre si. Molt allunyades, de fet, i divideixen la coalició en dues grans meitats. Els partits, separadament, ja s'han anat reunint per fixar la posició. Ara toca acordar la posició dins la coalició. Descarten de votar contra la llei del referèndum Dels onze diputats de CSQP, n'hi ha cinc que ja han declarat que no veurien amb bons ulls de votar contra la llei del referèndum.

Answer: avui

Question: Quan decidirà Catalunya Sí que es Pot què votarà sobre la llei del referèndum?

Answer: 'tensa'

Question: Com serà la reunió segons Joan Josep Nuet?

Answer: Podem, Iniciativa i EUiA

Question: Quins partits polítics formen Catalunya Sí que es Pot?


L'Ajuntament de Barcelona condemnarà la violència de l'estat espanyol i demanarà la dimissió de Rajoy

Context: El ple de l'Ajuntament de Barcelona condemnarà avui la violència dels cossos policíacs de l'estat espanyol contra la ciutadania durant el referèndum del primer d'octubre. Barcelona en Comú (BeC), el PDECat, ERC i el PSC han presentat quatre propostes similars que condemnen la repressió i demanen diàleg. A més, BeC, el PDECat i ERC demanen la dimissió del president del govern espanyol, Mariano Rajoy. El primer a presentar una proposició va ser el PSC. El tinent de batlle, Jaume Collboni, va anunciar-ho i va cridar a l'acord entre la Generalitat i el govern espanyol. Els socialistes creuen que l'actuació de la policia espanyola i la Guàrdia Civil va ser 'desproporcionada' contra la població civil 'pacíficament mobilitzada'.

Answer: la violència dels cossos policíacs de l'estat espanyol contra la ciutadania durant el referèndum del primer d'octubre

Question: Què ha de reprovar avui el ple de l'Ajuntament de Barcelona?

Answer: diàleg

Question: Què demanen BeC, el PDECat, ERC i el PSC en les propostes que han presentat?

Answer: 'desproporcionada'

Question: Com va resultar l'actuació de la policia i la Guàrdia Civil segons els socialistes?


L'interès d'Espanya viatja a alta velocitat cap a la Meca

Context: TEMA DEL DIA Armes. Pedro Sánchez ha confirmat al congrés espanyol que continuaria venent armes a l'Aràbia Saudita i ho ha argumentat apel·lant a 'l'interès d'Espanya'. Cal agrair la sinceritat del president espanyol. Els interessos d'Espanya passen per sobre de l'assassinat d'un periodista, de milers de morts al Iemen i de la fam de cinc milions de nens. I fins i tot de la legislació espanyola, que estableix que s'ha de denegar la venda d'articles de defensa a països que no respectin els drets humans. És el mateix interès que fa aturar una sentència del Tribunal Suprem espanyol sobre les hipoteques que perjudica els interessos de la banca o que manté a la presó els dirigents independentistes d'acord amb un relat fals, inventat per un jutge del mateix tribunal.

Answer: Aràbia Saudita

Question: A qui ven armament Pedro Sánchez?

Answer: a països que no respectin els drets humans

Question: A qui s'ha de negar la venda d'articles de defensa segons la legislació espanyola?

Answer: apel·lant a 'l'interès d'Espanya'

Question: Com ha argumentat Pedro Sánchez la continuïtat en la venda d'armament a Aràbia Saudita?


Mas agraeix a la CECOT el suport al dret de decidir i l'acceptació del resultat del 27-S

Context: El president Artur Mas ha participat en el 21a edició de la Nit de l'Empresari i ha agraït a la Cecot que durant aquests anys 'convulsos' de la política catalana ha estat al costat de la majoria del país donant suport al dret a decidir i anunciant el compromís d'acceptar el resultat electoral del 27-S.   Això ho ha fet Cecot, com altres patronals, 'però no ho han fet totes', i aquest posicionament 'ens dóna molta força' com a país. Cecot s'ha mullat quan 'ha tocat mullar-se i gràcies això no només estem viu sinó que tenim la possibilitat de jugar la partida i guanyar-la'. La intervenció del president ha estat llargament aplaudida pels empresaris reunits en l'Auditori de Barcelona. Mas ha recollit l'eslògan de la Nit de l'Empresari VUCA (Volatilitat- Incertesa, Complexitat i Ambigüitat) per bromejar davant els prop de mil empresaris de l'Auditori per dir-los que de tots aquests conceptes al procés del sobiranisme en té amb escreix, cosa que ha arrencat el somriure del públic. També ha destacat que tot i les incerteses que ha generat la crisi i el càstig que ha suposat per una gran part de població com d'empreses, en aquest període de temps també s'han consolidat les 'certeses' com és el cas de la certesa de la població de disposar d'una bona sanitat, d'un bon ensenyament i d'uns bons serveis socials. L'actual president en funcions ha finalitzat la seva intervenció citant una frase de John Fitzgerald Kennedy quan defensava els drets civils i lluitava contra la segregació de la població negra dient que la gran revolució de la humanitat del passat, del present i del futur és la revolució d'aquells que volen ser lliures.

Answer: Auditori de Barcelona

Question: On s'ha celebrat la Nit de l'Empresari?

Answer: Volatilitat- Incertesa, Complexitat i Ambigüitat

Question: Quin és l'eslògan de la Nit de l'Empresari?

Answer: John Fitzgerald Kennedy

Question: De qui és la frase que ha citat Mas?


El parlament aprova la moció en favor de l'autodeterminació de la CUP malgrat l'amenaça del TC

Context: La majoria independentista del Parlament de Catalunya ha aprovat la moció de la CUP en favor de l'autodeterminació de Catalunya. El ple ha donat el vist-i-plau al text minuts abans que el Tribunal Constitucional espanyol suspengués el debat de la moció cautelarment. d'acord amb l'incident d'execució que va presentar la setmana passada el govern espanyol. Nota de prensa | El Pleno del TC por unanimidad admite a trámite el incidente de ejecución de sentencia presentado por el Gobierno de España y suspende otra vez dos acuerdos de la Mesa del Parlament que insisten en el objetivo de la independencia https://t.co/1mGvjmU8s0 pic.twitter.com/G9rrd0cuWX — Tribunal Constitucional de España (@TConstitucionE) November 12, 2019  La votació s'ha avançat per esquivar les amenaces del TC, cosa que ha enfurismat els diputats de Ciutadans, que han acabat abandonant l'hemicicle, tot dient a la mesa i els partits independentistes que havien tornat a activar la via unilateral. El PSC i el PP s'han quedat als escons, però no han votat. Catalunya en Comú Podem hi ha votat en contra.

Answer: els diputats de Ciutadans

Question: Qui ha sortit de l'hemicicle?

Answer: a la mesa i els partits independentistes

Question: A qui han dit els diputats de Ciutadans que havien activat novament la via unilateral?

Answer: Catalunya en Comú Podem

Question: Qui ha votat en contra de la moció de la CUP?


Comença l'exhumació de la fossa 112 del cementiri de Paterna

Context: L'exhumació de la fossa 112 del cementiri municipal de Paterna (Horta) ha començat avui amb l'esperança de trobar-hi les restes d'un centenar d'afusellats pel franquisme. És la vuitena exhumació que es fa a Paterna, i la novena que impulsa la Diputació de València. Hom espera trobar-hi les restes de republicans sobretot de la Ribera, la Safor i l'Horta. 'Ens sembla una vergonya que quaranta-dos anys després de la mort del dictador encara exhumem les restes dels republicans afusellats. Hi ha familiars que han esperat molts anys aquest moment i, per desgràcia, alguns ja no ho veuran', ha declarat Rosa Pérez Garijo, diputada de Memòria Històrica de la diputació. Carmen Gómez Sales, presidenta de l'Associació de Familiars de Víctimes del Franquisme de la Fossa Comuna 112 de Paterna, ha dit que els afusellats eren enterrats d'una manera 'indigna' i que tenen la intenció de recuperar els cossos perquè puguin descansar cadascun al seu municipi, a prop dels seus éssers estimats, 'd'on no havien d'haver eixit mai'.

Answer: les restes d'un centenar d'afusellats pel franquisme

Question: Què es creu que contindrà la fossa 112 del cementiri municipal de Paterna?

Answer: d'una manera 'indigna'

Question: Com eren enterrats els afusellats segons Carmen Gómez?

Answer: perquè puguin descansar cadascun al seu municipi, a prop dels seus éssers estimats

Question: Per què volen recuperar els cossos els membres de l'Associació de Familiars de Víctimes del Franquisme de la Fossa Comuna 112 de Paterna?


Collboni menysté la proposta d'Aragonès de recuperar el Pacte de Pedralbes

Context: El cap de llista del PSC a Barcelona, Jaume Collboni, dona 'credibilitat zero' a les paraules del vice-president del govern, Pere Aragonès, de recuperar el Pacte de Pedralbes. Després que Aragonès reivindiqués la necessitat de 'vèncer l'immobilisme' i 'sortir de les zones de confort' per a tornar a la taula de diàleg amb l'estat espanyol, davant dels mitjans i en el mateix Cercle d'Economia de Sitges, Collboni ha assegurat que 'hi ha dirigents d'ERC que vénen a fer el discurs per agradar a l'audiència' i ha remarcat que alhora 'tomben els pressupostos de l'estat' que eren 'els més socials i positius per Barcelona'. També ha recordat que 'veten a senadors'. 'El meu nivell de credibilitat a aquelles paraules és zero', ha afirmat. Al seu discrus al Cercle d'Economia, el president del govern espanyol, Pedro Sánchez, ha evitat de pronunciar-se sobre les paraules d'Aragonès i tampoc no ha parlat de cap pacte de govern.

Answer: el Pacte de Pedralbes

Question: Què vol recuperar Pere Aragonès?

Answer: zero

Question: Quina credibilitat tenen les paraules d'Aragonès per Collboni?

Answer: Cercle d'Economia de Sitges

Question: On ha fet les declaracions Collboni?


El Brexit dispara l'independentisme gal·lès fins al 41% dels vots en un referèndum

Context: L'oposició d'una part important dels gal·lesos a la sortida del Regne Unit de la Unió Europea ha fet augmentar el suport a la independència del territori a un 33%, una xifra sense precedents, segons un sondatge publicat avui. L'enquesta, elaborada per YouGov, ha plantejat a més de mil persones la possibilitat que Gal·les fos independent si amb això podia seguir dins de la UE després del Brexit. Un 48 per cent ha assegurat que seguiria votant 'no' a la independència, mentre que un 17% no té clar la seva postura. Això en un referèndum es traduiria en un 41% a favor de l'estat independent, un suport sense precedents històrics. Segons YouGov, també hi ha un 28% de gal·lesos que es declaren favorables a la independència de Gal·les en qualsevol circumstància, independentment de quin pugui ser la seva relació amb la UE. Cal destacar que entre els més joves (de 18 a 24 anys) hi ha una majoria que seria partidària de la independència, amb un 42% que votaria sí i un 35% qeu estaria pel no.

Answer: YouGov

Question: Qui ha elaborat l'enquesta?

Answer: 41%

Question: Quanta gent estaria d'acord amb la independència en un referèndum?

Answer: 'no' a la independència

Question: Què votaria un 48% dels gal·lesos?


Els majoristes de fruita i hortalisses de Mercabarna incrementen les vendes en un 6,6% en el primer semestre

Context: Les vendes dels majoristes de fruita i hortalissa de Mercabarna han crescut un 6,6% durant el primer semestre, el que representa que s'han superat les 566.100 tones de producte comercialitzat, segons estimen l'Associació de Concessionaris de Mercabarna (Assocome) i el Gremi d'Empresaris Majoristes de Fruites i Hortalisses (Agem) que agrupa els operadors del Mercat Central de Mercabarna. Les exportacions de fruita i hortalissa se situaven en el primer semestre del 2016 en un 31% del total comercialitzat i han disminuït un 4%, en relació al mateix període de l'any 2015. Tot i el descens del negoci exterior, els empresaris asseguren que hi ha hagut més presència de compradors del conjunt de l'Estat i esperen una recuperació del mercat exterior en el segon semestre. Entre els mesos de gener i juny del 2016, els operadors del Mercat Central de Fruites i Hortalisses de Mercabarna, conjuntament amb les companyies especialitzades en l'exportació d'aquests productes de la Zona d'Activitats Complementària (ZAC) han destinat al mercat exterior al voltant de 175.000 tones de producte, unes 30.000 tones menys que fa un any. Aquest descens afecta sobretot a la fruita i correspon a un 4% en relació al mateix període del 2015. Els empresaris atribueixen aquest descens a causes climatològiques que han propiciat que s'avancin les collites.

Answer: 6,6%

Question: Quin percentatge han crescut les vendes dels majoristes de fuita i hortalissa de Mercabarna durant el primer semestre?

Answer: en el segon semestre

Question: Quan estimen els empresaris que es recuperarà el mercat exterior?

Answer: climatològiques

Question: Quines causes han afavorit que s'avancin les collites segons els empresaris?


L'independentisme no imposa el discurs en un debat caòtic a TV3

Context: 'M'havia fet la il·lusió que les coses que passen avui no passarien. Em sap greu, perquè em pensava que dialogarien', ha dit Mònica Terribas en ple debat entre els caps de llista per Barcelona de Democràcia i Llibertat, Francesc Homs; ERC, Gabriel Rufián; En Comú Podem, Xavier Domènech; PSC, Carme Chacón; PP, Jorge Fernández Díaz; Unió, Josep Antoni Duran i Lleida; i Ciutadans, Joan Carles Girauta. Un debat emès per TV3 i per Catalunya Ràdio i que ha esdevingut caòtic, tens en moltes ocasions i amb poques propostes sòlides i argumentades. Ha estat un debat a set bandes en què la moderadora no ha aconseguit en cap moment de fer el seu paper, i els temes de discussió s'han anat barrejant constantment. Terribas ha demanat disculpes 'per la part que em toca'. En més o menys mesura, també s'han acabat disculpant els candidats, però és ben cert que n'hi ha hagut de més nerviosos que d'altres: Rufián, Girauta, Chacón i, en menor mesura, Fernández Díaz, han estat excessivament agressius, i fins i tot impertinents, i ha estat molt difícil de poder escoltar cap intervenció amb una argumentació sencera explicada sense interrupcions.

Answer: que dialogarien

Question: Què pensava Mònica Terribas que farien?

Answer: poques

Question: Quantes propostes sòlides i argumentades hi ha hagut en el debat?

Answer: fer el seu paper

Question: Què no ha aconseguit Terribas en cap moment?


Mas defensa que no es van desviar fons públics per fer el 9-N

Context: L'ex-president de la Generalitat Artur Mas ha defensat durant el judici al Tribunal de Comptes que el 9-N el van organitzar els voluntaris i que no es van gastar diners públics específicament per a aquest objectiu. A més, ha defensat que era el 'més normal del món' modificar el pressupost per comprar els 7.000 ordinadors usats el 9-N. L'ex-president ha defensat que en el pressupost del 2014 es van fer 1.414 modificacions de partides per valor de 1.250 milions i que la dels ordinadors (amb un cost de 2,8 milions) era una més. Ha afirmat que els ordinadors es van adquirir per a les 'necessitats del servei educatiu' i que van tenir un ús 'puntual i per a dos dies' per al procés participatiu. A més, ha recordat que en els judicis al TSJC i al Suprem va decaure l'acusació per malversació i ha defensat que no van cometre cap il·legalitat després de la suspensió del TC. Mas ha dit que van canviar d'objectiu i van impulsar 'un procés participatiu fet per 40.000 voluntaris i no una consulta'. 'La finalitat política era la mateixa però la jurídica i l'econòmica completament diferent', ha defensat.

Answer: voluntaris

Question: Qui ha dit Mas que va organitzar el 9–N?

Answer: necessitats del servei educatiu

Question: Per a què diu Mas que es van comprar els ordinadors?

Answer: al TSJC i al Suprem

Question: En quins judicis va decaure l'acusació per malversació?


S'ha mort un nen guatemalenc de vuit anys sota custòdia dels Estats Units després d'haver travessat la frontera amb Mèxic

Context: Un nen migrant de vuit anys originari de Guatemala s'ha mort avui a la matinada en un hospital de Nou Mèxic després d'haver travessat la frontera de manera irregular, segons que han informat les autoritats dels Estats Units. Les causes són desconegudes, però va començar a mostrar símptomes d'una possible malaltia mentre era sota custòdia dels agents fronterers. Llavors va ser traslladat a l'hospital regional Gerald Champion, a la ciutat d'Alamogordo (Nou Mèxic). Allà els metges van determinar que tenia un refredat i li van donar l'alta, però després va tenir nàusees i vòmits i els agents van tornar a traslladar-lo al centre hospitalari, on s'ha mort. El ministeri d'Afers Exteriors de Guatemala ha sol·licitat una investigació i accés als registres mèdics del nen. A més, ha afirmat que proporcionarà assistència i protecció consular al pare i que assumirà la responsabilitat de repatriació del cos del menor.

Answer: Guatemala

Question: De quin país provenia el nen de vuit anys que ha mort a Nou Mèxic?

Answer: desconegudes

Question: Quines causes han provocat la mort del nen migrant de vuit anys?

Answer: hospital regional Gerald Champion

Question: En quin hospital va ser ingressat el nen guatemalenc que va morir?


ERC fixa al PSOE les condicions d'una negociació entre governs i les bases decideixen sobre la investidura

Context: Les bases d'ERC participen avui en una consulta interna per a decidir si el partit avala o no la investidura de Pedro Sánchez com a president del govern espanyol. Entre les 9.00 i les 20.00, els militants hauran de respondre a la següent pregunta: 'Està d'acord amb rebutjar la investidura de Pedro Sánchez si prèviament no hi ha un acord per abordar el conflicte polític amb l'estat a través d'una taula de negociació?' A les 20.30 hi ha previst que comparegui la portaveu del partit, Marta Vilalta, per anunciar els resultats de la consulta, que no és vinculant. Aquest dissabte, Vilalta va aclarir que la taula de negociació que proposava ERC per a facilitar la investidura del candidat socialista havia de ser entre iguals, és a dir, 'entre governs, i no entre partits'. Paral·lelament, aquesta setmana continuen les negociacions entre ERC i PSOE. En un article a La Vanguardia, el coordinador nacional del partit i vice-president del govern, Pere Aragonès, ha concretat també les garanties que creuen que han de tenir sobre el compliment d'un hipotètic acord. Demana que tots els pactes que surtin de la taula de negociació se sotmetin a votació dels catalans.

Answer: decidir si el partit avala o no la investidura de Pedro Sánchez com a president del govern espanyol

Question: Amb quin motiu participen avui les bases d'ERC en una consulta interna?

Answer: 20.30

Question: A quin hora està previst que comparegui Marta Vilalta?

Answer: que tots els pactes que surtin de la taula de negociació se sotmetin a votació dels catalans

Question: Què exigeix Pere Aragonès?


David Fernàndez recorda a Rivera que es basa en lleis franquistes quan crida a arrencar llaços grocs

Context: Ara fa una setmana, el president de Ciutadans va fer una crida a les xarxes a arrencar tots els llaços grocs de carrers, places, carreteres i diversos llocs del país on s'han penjat en record dels presos polítics i exiliats. Rivera deia: 'Si el govern de Pedro Sánchez no vol netejar de propaganda separatista il·legal els espais públic a Catalunya, ho farem nosaltres.' L'ex-diputat de la CUP David Fernàndez li ha recordat que no era cert que fos il·legal: 'El que és il·legal és remetre's a un delicte (propaganda il·legal, típic de dictadures) que ja no existeix al codi penal. Ens hauríem de remetre al codi penal del 1944. O al Jutjat Especial Nacional de Propaganda il·legal, però es va dissoldre el 1963. Després, el Tribunal d'Ordre Públic fins al 1977.'    Lo que es ilegal es remitirse a un delito (propaganda ilegal, típico de dictaduras) que ya NO existe en el Código Penal. Habría que remitirse al CP 1944.

Answer: en record dels presos polítics i exiliats

Question: Per què s'han col·locat llaços grocs en els carrers, places i altres llocs del país?

Answer: propaganda il·legal

Question: Quin delicte ha desaparegut de l'actual codi penal?

Answer: 'Si el govern de Pedro Sánchez no vol netejar de propaganda separatista il·legal els espais públic a Catalunya, ho farem nosaltres.'

Question: Quines paraules ha dit Rivera en relació a la retirada de llaços grocs dels carres i altres llocs del país?


El jutjat rebutja de nou d'expulsar l'Ajuntament de Barcelona de la causa de l'1-O, com demana l'Advocacia de l'estat

Context: El jutjat d'instrucció número 7 de Barcelona ha tornat a rebutjar la pretensió de l'Advocacia de l'estat espanyol d'expulsar l'Ajuntament de Barcelona de la causa per les càrregues policials del Primer d'Octubre. En una interlocutòria amb data del 6 de maig, el jutge desestima el recurs presentat pel representant de l'estat espanyol, al qual la fiscalia es va adherir, argumentant que la Carta Municipal habilita el consistori a exercir com a acusació popular, i cita diversos articles referents a la imatge internacional de la ciutat i a la garantia de protecció física dels ciutadans. El magistrat també crida a declarar com a testimoni el secretari d'estat de Seguretat en aquelles dates, José Antonio Nieto.

Answer: Ajuntament de Barcelona

Question: A qui vol que s'expulsi de la causa l'Advocacia de l'estat espanyol?

Answer: José Antonio Nieto

Question: A qui ha citat a declarar el jutge?

Answer: 6 de maig

Question: Quina data porta la interlocutòria?


La policia d'Hong Kong deté més de vint manifestants pro-democràcia el dia de Nadal

Context: La policia d'Hong Kong ha detingut més d'una vintena de manifestants pro-democràcia durant el dia de Nadal, segons que han informat les autoritats pro-xineses. Els manifestants van decidir d'ocupar diversos centres comercials per aprofitar la campanya de compres de Nadal per denunciar la repressió del govern de Carrie Lam. La policia ha tornat a fer servir gas pebre contra els manifestants i han carregat amb violència. La cúpula policíaca ha justificat la brutalitat dels agents assegurant que les mobilitzacions i reunions no havien estat autoritzades per l'administració de la ciutat autònoma. Les manifestacions contra el govern de Carrie Lam van començar ara fa més de sis mesos, quan va decidir de tirar endavant una llei d'extradició a la Xina continental. Amb el temps les protestes han agafat més contingut polític, i com la Revolució dels Paraigües del 2014, han derivat en grans mobilitzacions en favor d'un sistema democràtic.

Answer: diversos centres comercials

Question: Què van ocupar els manifestants?

Answer: la repressió del govern de Carrie Lam

Question: Què denuncien els manifestants?

Answer: 2014

Question: Quan va succeir la Revolució dels Paraigües?


Una guerra de castes provoca greus incidents a la Índia

Context: Més de 19 morts, 200 ferits i 10 milions de persones sense aigua a la capital índia de Nova Delhi, és el balanç per ara de les violentes protestes al nord de l'Índia, que tenen per fons el sistema de castes. Un toc de queda va haver de imposar-se per la violència que va esclatar divendres en l'Estat de Haryana durant unes manifestacions de membres de la casta dels Jat. El conflicte va arribar a afectar a Nova Delhi, amb el tall del subministrament d'aigua a la capital índia, deixant a deu milions de persones sense serveis. El subministrament d'aigua va quedar pertorbat quan uns manifestants van provocar el tancament de les comportes d'un canal que alimenta les centrals de tractament de les aigües de la capital índia. El canal va ser reobert i l'aprovisionament de la capital ja no està amenaçat. Els membres de la influent casta dels Jat porten diversos dies manifestant-per exigir quotes de llocs de treball en la funció pública i places a les universitats per als seus fills.

Answer: 10 milions

Question: Quantes persones han quedat sense aigua a Nova Delhi?

Answer: membres de la casta dels Jat

Question: Qui es va manifestar divendres en l'Estat Haryana?

Answer: quotes de llocs de treball en la funció pública i places a les universitats per als seus fills

Question: Què volen aconseguir els membres de la casta dels Jat?


Una menor investigada pel tall de les vies de l'AVE a Girona s'acull al dret a no declarar

Context: La menor investigada pel tall de les vies de l'AVE a Girona durant l'aniversari de l'1-O s'ha acollit al seu dret a no declarar davant la fiscalia de menors. L'atestat policíac, que es basa en imatges de les càmeres de videovigilància de l'estació, la identifica com una de les activistes que, suposadament, es van asseure a les vies. La investiguen per un delicte de desordres públics. Una quarantena de persones, en el marc de la campanya antirepressiva '21 raons', s'han concentrat a les portes del Palau de Justícia per donar suport a la menor, que té 17 anys. L'activista denuncia una campanya de persecució contra el moviment independentista per part de la policia espanyola.

Answer: pel tall de les vies de l'AVE a Girona

Question: Per què investiguen a una menor?

Answer: a no declarar

Question: A quin dret s'ha acollit la menor?

Answer: desordres públics

Question: Per quin delicte investiguen a la menor?


Grup 62 publicarà un volum inèdit de Josep Pla amb fragments de dietari

Context: El mes de novembre el Grup 62, dins el segell Destino en català, publicarà un nou llibre de notes inèdites de Josep Pla, amb el títol Fer-se totes les il·lusions possibles. Pla va escriure aquestes notes a la dècada del seixanta i eren guardades a l'arxiu Pla, propietat dels hereus de l'escriptor. L'especialista Francesc Montero les ha estudiades, en la Càtedra Josep Pla de la Universitat de Girona. Emili Rosales, director del Grup 62, i Josep Ramoneda, president del grup, han presentat el volum, durant una reunió amb periodistes, en què també han fet balanç de l'editorial. Segons Rosales, aquest volum, de dues-centes planes, conté notes llargues i ben treballades (alguna arriba a vintena de planes), i també algunes de curtes, en la línia dels aforismes. S'assembla, doncs, al volum Notes disperses, que Pla va publicar el 1969, volum dotzè de l'Obra Completa.

Answer: Fer-se totes les il·lusions possibles

Question: Quin llibre publicarà en novembre el Grup 62?

Answer: a la dècada del seixanta

Question: Quan va escriure Josep Pla les notes que estaven guardades a l'arxiu Pla?

Answer: dues-centes

Question: De quantes planes consta el volum que han presentat Emili Rosales i Josep Ramoneda?